Vier verdink van R10 miljoen se koperdiefstal(Foto: SAPD Gauteng) Vier verdagtes is in hegtenis geneem toe polisiebeamptes beslag gelê het op gesteelde koperplate. Kol. Dimakatso Sello, woordvoerder van die polisie, sê lede van die hoofwegpatrollie het Donderdag inligting opgevolg oor gesteelde koper in Lenasia. “Beamptes het op ŉ vragmotor met koperplate afgekom. Nog twee leë sleepwaens is op die perseel gevind en verdere ondersoek het onthul dat die vragmotor in Kempton Park as gesteel aangemeld is.” Vier verdagtes is in hegtenis geneem en sal na verwagting binnekort in ŉ landdroshof verskyn op aanklag van die besit van gesteelde eiendom. Sello sê die publiek word gemaan om enige misdade by Crime Stop aan te meld by 08600 10111 of anonieme wenke te stuur na die MySaps-app. (Foto: SAPD Gauteng)